Lammikko edusti Suomea MM-kilpailuissa vuonna 2019, jolloin hän voitti maailmanmestaruuden. Yhteensä Lammikko on pelannut 16 A-maaottelua tehden kaksi maalia. Hän teki A-maajoukkuedebyyttinsä Nordic Cupissa 25. huhtikuuta 2019 Kouvolassa Ruotsia vastaan. Lammikko merkittiin Suomen kakkossentteriksi laidoilleen Kristian Kuusela ja Harri Pesonen. Hän keräsi ottelussa myös yhden kahden minuutin jäähyn myöhästyneestä taklauksesta. Ensimmäisen A-maajoukkuemaalinsa Lammikko teki Karjala-turnauksessa 9. marraskuuta 2019 Helsingin Hartwall Arenalla Tšekkiä vastaan.